In Maart 2011 het Umalusi, die agentskap verantwoordelik vir kwaliteit van matriek in Suid-Afrika, die Nasionale Senior Sertifikaat vir Volwassenes (NSSV) kwalifikasie voorgelê aan die minister van hoër onderwys. Die afgelope maand het hierdie proses nog 'n stap gevorder toe die Minister van Hoër Onderwys konsepregulasies vir die assesering van die NSSV uitgereik het vir publieke kommentaar.
Die Vereniging vir Tuisonderwys ondersteun die NSSV en het die Minister van Hoër Onderwys aangemoedig om die regulasies so gou moontlik te implementeer. Die brief van die Vereniging kan op die Tuisskolers.org webwerf gelees word.
In die verlede kon hierdie jongmense inskryf by 'n afstandsonderrig kollege en binne 'n jaar 'n matriek verwerf. Met die afskaffing van die ou matriek is hierdie moontlikheid weggeneem en jongmense moet nou graad 10, 11 en 12 by 'n geregistreerde skool of kollege doen om 'n matriek sertifikaat te verwerf. So is met die invoering van die nuwe matriek die koste verbonde aan die verwerwing van 'n matriek deur iemand buite die skool van R1000 verhoog na ongeveer R30 000. So 'n verhoging sal selfs Eskom nie durf deurgee aan sy verbruikers nie.
Die verhoging van die prys van matriek maak dit baie moeilik vir jongmense om 'n matriek te verwerf en sonder 'n matriek word duisende deure vir hierdie mense toegemaak om verdere opleiding te ontvang of 'n werk te kry.
Die NSSV kan aan miljoene werklose jongmense hoop en perspektief verleen om 'n kwalifikasie en 'n werk te kry. So 'n hoop en perspektief is vir seker beter vir Suid-Afrika as die beloftes wat Malema tans aan die werklose jongmense maak.
0	Prof. Jansen se frustasie	Accidental Learning	Related Posts
Leersentrum PoslysLeersentrum PoslysPestalozzi TrustLegal defense fund for hom ...IMPAKIMPAK Tuisonderrig / Homes ...Mobi PadLearn Anywhere, AnytimeIMPAKIMPAK Learning CentresGuidelines Macmillan Matric Study Gui ...DynamisHome education consultingHodder Education Hodder Books